Diari Oficial de la Generalitat Valenciana


Sumari del DOGV 9950, del 03-10-2024 (2024/10838)

EXTRACTE de la Resolució de 30 de setembre de 2024, del Vicerectorat d'Investigació, per la qual es convoquen beques d'iniciació a la investigació de l'Institut Universitari de Matemàtiques i Aplicacions de Castellon (IMAC).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9950

Data del DOGV
:   03-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10462

CVE
:   MJMN-T-6128-73858

Data del document
:   30-09-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I de Castelló
    * ajuda pública
    * matemàtiques

BDNS (identif.): 788227

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/788227>

*Primer. Persones beneficiàries*

Poden participar en aquesta convocatòria les persones físiques que reuneixin els requisits següents:

1r Estudiantat de l'UJI d'alguna de les titulacions següents de grau o de màster:

• Grau en Matemàtica Computacional.

• Màster universitari en Matemàtica Computacional.

En el cas de l'estudiantat de grau, la persona candidata haurà de tenir aprovades totes les assignatures dels dos primers cursos del grau corresponent. Així mateix, tant en el cas de l'estudiantat de grau com del màster, la persona sol·licitant no ha d'haver superat tots els crèdits de què consta la titulació o els crèdits extra dels quals s'hagi pogut matricular.

2n Posseir la nacionalitat espanyola, ser nacional d'un estat membre de la Unió Europea o d'un altre país no pertanyent a la UE amb permís de residència d'estudis a Espanya i amb la documentació identificativa en vigor, en el moment de la incorporació a la beca.

*Segon. Finalitat*

L'objectiu de la beca o de les beques consisteix a obtenir formació i col·laborar en la investigació a les línies de recerca proposades a l'annex II d'aquesta convocatòria.

*Tercer. Bases reguladores*

Accessibles a:. <http://www.uji.es/seu/info-adm/tao/>

*Quart. Import*

Retribució bruta de 440 euros mensuals amb dedicació de 20 hores setmanals. La persona beneficiària de la beca, d'acord amb el Reial decret 1493/2011, de 24 d'octubre, pel qual es regulen els termes i condicions d'inclusió en el Règim General de la Seguretat Social de les persones que participen en programes de formació, serà inclosa en aquest règim. Les obligacions econòmiques resultants, per un import global de 5.400,72 euros.

*Cinquè. Termini de presentació de sol·licituds*

La sol·licitud per participar en aquesta convocatòria s'ha de formalitzar a través del Registre Electrònic de la Universitat Jaume I dirigit a l'IMAC, o per qualsevol dels procediments que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques, en el termini de deu dies comptadors des de l'endemà de la publicació al *Diari Oficial de la Generalitat Valenciana*  de l'extracte de la present convocatòria. Per formalitzar la sol·licitud a través del Registre Electrònic de la Universitat Jaume I cal disposar d'un compte corporatiu de la Universitat Jaume I, d'un certificat digital de signatura electrònica o del DNI electrònic. Cal indicar la línia o perfil de recerca a la qual es vol fer la sol·licitud. Consulteu l'annex II d'aquesta convocatòria.

  

Castelló de la Plana, 30 de setembre de 2024

(p. d. Resolució 24.05.2022; DOGV 9349, 27.05.2022)

Jesús Lancis Sáez

Vicerector d’Investigació